L 182/4 Jurnalul Oficial al Uniunii Europene 21.6.2014 DECIZIA NR. 377/2014/UE A CONSILIULUI din 12 iunie 2014 privind taxa AIEM aplicabilă în Insulele Canare CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 349, având în vedere propunerea Comisiei Europene, având în vedere avizul Parlamentului European, hotărând în conformitate cu o procedură legislativă specială, întrucât: (1) În conformitate cu articolul 349 din Tratatul privind funționarea Uniunii Europene (TFUE), Consiliul, ținând seama de situația economică și socială structurală a regiunilor ultraperiferice, care este agravată de depărtare, insu- laritate, suprafața redusă, relieful și clima dificile și dependența economică de un număr redus de produse, adoptă măsuri specifice care urmăresc să stabilească, în special, condițiile de aplicare a tratatelor în regiunile respective, inclusiv în ceea ce priveşte politicile comune. (2) În consecinţă, ar trebui adoptate măsuri specifice în vederea stabilirii condițiilor de aplicare a TFUE în aceste regiuni. Astfel de măsuri urmează să ia în considerare caracteristicile şi constrângerile specifice regiunilor respec- tive, fără să aducă atingere integrității și coerenței ordinii juridice a Uniunii, inclusiv piaţei interne și politicilor comune. (3) Cel mai important handicap identificat în Insulele Canare este dependența economiei acestora de sectorul servi- ciilor, în special a turismului, împreună cu contribuția modestă a sectorului industrial la PIB-ul Insulelor Canare. (4) Pe lângă acesta se află izolarea inerentă unui arhipelag, factor care împiedică libera circulație a persoanelor, a mărfurilor și a serviciilor. Dependența de anumite moduri de transport, transportul aerian și transportul maritim este crescută deoarece acestea nu au fost încă pe deplin liberalizate. În plus, costurile de producție sunt mai mari, întrucât aceste moduri de transport sunt mai puțin eficiente și mai costisitoare decât transportul rutier sau fero- viar. (5) O altă consecință a izolării este creşterea costurilor de producție, din cauza dependenței în ceea ce priveşte mate- riile prime şi energia, a obligației de a constitui stocuri şi a dificultăților care afectează furnizarea de echipament de producție. (6)  Dimensiunea redusă a pieței și nivelul scăzut al activităților de export, fragmentarea geografică a arhipelagului și obligația de a menține linii de producție diversificate, dar de mici dimensiuni, pentru a acoperi cererea unei piețe mici, restrâng posibilitatea realizării unor economii de scară. (7)  În numeroase cazuri, este mai dificil și mai costisitor pentru operatorii locali să obțină servicii specializate şi de întreţinere sau formare profesională pentru manageri şși tehnicieni, ori să subcontracteze sau să promoveze dezvoltarea întreprinderilor dincolo de piața Insulelor Canare. Numărul restrâns de metode de distribuție are ca rezultat crearea de stocuri excedentare. (8)  În ceea ce privește mediul, dificultățile legate de eliminarea deşeurilor industriale și tratarea deşeurilor toxice duc la creşterea costurilor de mediu. Aceste costuri sunt mai mari deoarece nu există instalații de reciclare decât pentru o serie limitată de produse, deşeurile trebuie transportate pe continent, iar deşeurile toxice trebuie tratate în afara Insulelor Canare. (9) Pe baza celor menționate și a notificării transmise de autoritățile spaniole către Comisie la 4 martie 2013, ar trebui reînnoită autorizația de aplicare a unei taxe pentru o listă de produse, pentru care pot fi permise scutiri în cazul produselor locale.